ตำบลสัมพันธ์

สัมพันธ์ เป็นตำบลในอำเภอศรีมหาโพธิ จังหวัดปราจีนบุรี เดิมเป็นตำบลของอำเภอประจันตคาม โดยพื้นที่มีฐานะเป็นสภาตำบล วันที่ 24 สิงหาคม พ.ศ. 2516 ก่อนยุบรวมให้อยู่ในความดูแลขององค์การบริหารส่วนตำบลศรีมหาโพธิ วันที่ 29 กันยายน พ.ศ. 2547

 ที่ตั้งและอาณาเขต 
ตำบลสัมพันธ์ มีอาณาเขตติดต่อกับเขตการปกครองข้างเคียง ดังนี้ วันที่ 24 กันยายน พ.ศ. 2540

 ทิศเหนือ ติดต่อกับตำบลประจันตคาม และตำบลเกาะลอย (อำเภอประจันตคาม)
 ทิศตะวันออก ติดต่อกับตำบลบ้านทาม
 ทิศใต้ ติดต่อกับตำบลศรีมหาโพธิ ตำบลบางกุ้ง และตำบลหาดยาง
 ทิศตะวันตก ติดต่อกับตำบลท่างาม และตำบลบางบริบูรณ์ (อำเภอเมืองปราจีนบุรี)

 ประวัติ 
สัมพันธ์ เดิมเป็นตำบลของอำเภอประจันตคาม ก่อนที่ปี พ.ศ. 2461 ทางจังหวัดปราจีนบุรีได้โอนพื้นที่ตำบลสัมพันธ์  มาขึ้นกับอำเภอศรีมหาโพธิ วันที่ 30 มีนาคม พ.ศ. 2461 ต่อมาประชาชนหมู่ 14 บ้านช่องแคบ และหมู่ 15 บ้านกุดตาเสก ของตำบลสัมพันธ์ ขอกลับเข้าการปกครองของอำเภอต้นสังกัดเดิม เนื่องจากสะดวกในการติดต่อราชการ จึงโอนพื้นที่ไปขึ้นตำบลประจันตคาม อำเภอประจันตคาม วันที่ 8 กุมภาพันธ์ พ.ศ. 2473

พื้นที่ได้จัดตั้งเป็นสภาตำบลในปี พ.ศ. 2516 ก่อนที่ปี พ.ศ. 2546 สภาตำบลสัมพันธ์ทีมีพื้นที่ 17.53 ตารางกิโลเมตร มีประชากร 1,797 คน และ 455 ครัวเรือน ยังไม่ผ่านเกณฑ์การจัดตั้งเป็นองค์การบริหารส่วนตำบลทั้งด้านประชากรและรายได้ จึงให้ยุบรวมกับองค์การบริหารส่วนตำบลศรีมหาโพธิ

 การปกครองส่วนภูมิภาค 

 การปกครองส่วนภูมิภาค 
ตำบลสัมพันธ์แบ่งพื้นที่การปกครองออกเป็น 7 หมู่บ้าน ได้แก่
 หมู่ที่ 1 บ้านสัมพันธ์
 หมู่ที่ 2 บ้านแหลมตาล
 หมู่ที่ 3 บ้านปากกะพอก
 หมู่ที่ 4 บ้านบางกุ้ง
 หมู่ที่ 5 บ้านอ่อนช้อย
 หมู่ที่ 6 บ้านกุดตาเสก
 หมู่ที่ 7 บ้านอินทนิน

 อ้างอิง 

สัมพันธ์
หมวดหมู่:อำเภอศรีมหาโพธิ